b'\n_START_ARTICLE_\nTrekantsuligheden\n_START_PARAGRAPH_\nI matematikken er trekantsuligheden en s\xc3\xa6tning, der siger, at l\xc3\xa6ngden af en given side i en trekant er mindre end summen af de to andre siders l\xc3\xa6ngder, men st\xc3\xb8rre end forskellen mellem de to andre siders l\xc3\xa6ngder._NEWLINE_Trekantsuligheden er en s\xc3\xa6tning i rum, s\xc3\xa5som de reelle tal, alle Euklidiske rum, L\xe1\xb5\x96-rum (p \xe2\x89\xa5 1), og vilk\xc3\xa5rlige indre produkt-rum. Den forekommer ogs\xc3\xa5 som aksiom i definitionerne af flere af de matematiske strukturer i matematisk analyse og funktionsanalyse, s\xc3\xa5som normerede vektorrum og metriske rum.'